पहली 2 बॉलों को टाइम किया, पहला मुकाबला गुजरात के घर में खेलेगी CSK
Mahendra Singh IPL 16th Season Practice Video - चेन्नई सुपर किंग्स के कप्तान महेंद्र सिंह IPL के 16वें सीजन की तैयारी में जुट गए हैं। IPL 31 मार्च से शुरू होगा। सभी फ्रेंचाइजियों ने विभिन्न शहरों में कैंप लगाए हैं। जिनमें अधिकांश भारतीय खिलाड़ी भाग ले रहे हैं।
इंडियन प्रीमियर लीग का 16वां सीजन 31 मार्च से शुरू होने जा रहा है। अहमदाबाद के प्रधानमंत्री नरेंद्र मोदी स्टेडियम में डिफेंडिंग चैंपियन गुजरात टाइटंस और चेन्नई सुपरकिंग्स के हाई वोल्टेज मुकाबले के साथ लीग की शुरुआत होगी।
41 साल के महेंद्र सिंह धोनी ने इस मुकाबले की तैयारी भी शुरू कर दी है। वे सीजन के पहले प्रैक्टिस सेशन में उतरे। रविवार को उनका प्रैक्टिस करते वीडियो वायरल हुआ। इस वीडियो में धोनी ने दो बॉलों का सामना किया और दोनों को टाइम करते नजर आए।
CSK ने यह वीडियो पोस्ट करते हुए लिखा- 'शुक्रवार के अहसास को वाकई कुछ भी मैच नहीं कर सकता।' इस पर सोशल मीडिया फैंस मजेदार जवाब दे रहे हैं। एक यूजर ने लिखा, प्लीज, ये मत कहना कि यह धोनी का आखिरी सीजन है।' एक अन्य यूजर ने लिखा- एमएस धानी के लंबे छक्कों को दोबारा देखने के लिए बेसब्री से इंतजार कर।
एयरपोर्ट पर हुआ शानदार वेलकम
इससे पहले महेंद्र सिंह धोनी का चेन्नई एयरपोर्ट पर शानदार स्वागत हुआ था। उनका स्वागत फूलों से किया गया था। इसका वीडियो सोशल मीडिया पर खूब वायरल हुआ।
धोनी का आखिरी IPL हो सकता है 
धोनी का यह आखिरी IPL हो सकता है। पिछले सीजन में एक मैच के दौरान जब उनसे पूछा गया कि क्या वे संन्यास लेने वाले हैं। तो धोनी ने इसके जवाब में कहा था कि मैं जब भी संन्यास लूंगा तो अपने घरेलू फैंस के बीच लूंगा। इस बार CSK लीग चरण का आखिरी मैच अपने होम ग्राउंड पर 14 मई को खेलेगी। टीम ने 7 मई 2019 को अपने घर में आखिरी मुकाबला खेला था। ऐसे में कयास लगाए जा रहे हैं कि धोनी उस मुकाबले के बाद संन्यास का ऐलान कर सकते हैं, हालांकि इस पर कोई अधिकृत बयान नहीं आया है।
धोनी ने 15 अगस्त 2020 को इंटरनेशनल क्रिकेट से संन्यास की घोषणा की थी। उन्होंने अपना आखिरी इंटरनेशनल मैच 2019 में वनडे वर्ल्ड कप के सेमीफाइनल में खेला था।
धोनी की कप्तानी में चार बार चैंपियन बनी है CSK
भारतीय लीग में CSK की टीम MI के बाद सबसे सफल टीम में से एक है। MI ने 5 खिताब जीते हैं, जबकि धोनी ने अपनी कप्तानी में CSK ने धोनी को 4 चैंपियन बनाया है। धोनी की कप्तानी में ही CSK की टीम ने 2010 में पहला ​​​​​खिताब जीता था। फिर 2011 और 2018 में टीम धोनी की कप्तानी में चैंपियन बनी थी। वहीं आखिरी बार वह 2021 में खिताबी जीत हासिल की थी। तब भी धोनी ही CSK के कप्तान थे।
स्पोर्ट्स की अन्य खबरें भी पढ़ें। 
WPL की ओपनिंग सेरेमनी में कियारा, कृति का डांस
विमेंस प्रीमियर लीग का पहला सीजन शुरू हो चुका है और मुंबई ने पहला मुकाबला 143 रनों से जीता है। इस मैच से पहले मुंबई के डीवाई पाटिल स्टेडियम में बॉलीवुड एक्ट्रेस कियारा आडवाणी के धमाकेदार डांस के साथ ओपनिंग सेरेमनी की शुरुआत हुई। कियारा के बाद कृति सेनन और हिप हॉप सिंगर एपी ढिल्लों ने भी परफॉर्म किया। करीब 40 मिनट चली सेरेमनी के बाद टूर्नामेंट की ट्रॉफी रिवील की गई। पूरी खबर पढ़ने के लिए यहां क्लिक करें। 
रेस्ट ऑफ इंडिया ने जीती ईरानी ट्रॉफी​​​​​​​
मयंक अग्रवाल की कप्तानी वाली रेस्ट ऑफ इंडिया (ROI) ने ईरानी ट्रॉफी जीत ली है। टीम ने फाइनल मुकाबले में मध्यप्रदेश को 238 रन के बड़े अंतर से हराया। इस जीत के हीरो रहे मुंबई के टॉप ऑर्डर बल्लेबाज यशस्वी जायसवाल।
21 साल के जायसवाल ने पहली पारी में (213 रन) डबल सेंचुरी जमाई। उसके बाद दूसरी पारी में 144 रनों की शतकीय पारी खेली। पूरी खबर पढ़ने के लिए यहां क्लिक करें। 
 